123. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 2063/Β.69 της 19 Ιαν.-8 Φεβρ.1999 (ΦΕΚ Β΄79) Λειτουργία Παράλληλης Αγοράς στο Χρηματιστήριο Αξιών Α. Ε. και κατάργηση των Υπουργικών Αποφάσεων ΥΠΕΘΟ 119 ΕΚ.50454/15.12.1989,  35705/Β.978/14.8.90, Α.Γ.  7629/Β.232/28.2.1991 ,33735/1298Β/5.8.1994 και 37364/Β.1787 της 6.11.1998. Έχοντας υπόψη: 1. Το άρθρ.32 του Ν. 1806/88" Τροποποίηση της νομοθεσίας για τα Χρηματιστήρια Αξιών και άλλες διατάξεις". 2. Το Π.Δ. 489/26-9-1989 περί" Λειτουργίας Παράλληλης Αγοράς στο Χρηματιστήριο Αξιών Αθηνών". 3. Την Υπουργική Απόφαση με Α.Π. 119/50454/15-12-1989 (ΦΕΚ 924/Β/29-12-1989) για την " Δημιουργία Παράλληλης Αγοράς στο Χ.Α.Α." 4. Την Υπουργική Απόφαση με Α.Π. 35705/Β.978/14-8-1990 (ΦΕΚ 586/Β/10-9-1990) για την" Τροποποίηση της Υπουργικής Απόφασης για την δημιουργία Παράλληλης Αγοράς στο Χρηματιστήριο Αξιών Αθηνών". 5. Την Υπουργική Απόφαση με Α.Γ. 7629/Β.232/28-2-1991 (ΦΕΚ 145/Β/12-3-1991) για την" κατάργηση της εξάμηνης εγγύησης τιμής στην Παράλληλη Αγορά του Χρηματιστηρίου Αξιών Αθηνών" 6. Την Υπουργική Απόφαση με Α.Π. 33735/Β. 1298/5-8-94 (ΦΕΚ.630/Β.5-8-1994) για την "Αναπροσαρμογή ύψους ιδίων κεφαλαίων εταιρειών στην Παράλληλη Αγορά του Χρηματιστηρίου". 7. Την Υπουργική Απόφαση με Α.Π. 37364/Β. 1787/6-11-1998 (ΦΕΚ. 1193/Β) για την «τροποποίηση της Υπουργικής Απόφασης ΥΠΕΘΟ 119 Ε.Κ.50454/15-12-1989». 8. Το άρθρο 29Α του Ν.1558/85" Κυβέρνηση και Κυβερνητικά ΄Οργανα" όπως προστέθηκε με το  άρθρο 27 του Ν.2081/92 (ΦΕΚ Α 152/10-9-1992). 9. Την γνώμη του Διοικητικού Συμβουλίου του Χρηματιστηρίου Αξιών Αθηνών (Συνεδρίαση της 27ης Νοεμβρίου 1998). 10. Την γνώμη του Διοικητικού Συμβουλίου της Επιτροπής Κεφαλαιαγοράς  (Συνεδρίαση της 24ης Νοεμβρίου 1998). (Μετά τη σελ.282,512) Σελ. 282,513 Τεύχος 1443 Σελ. 43 Χρηματιστήρια Αξιών 12.Π.α.121-123 11. Το γεγονός ότι από τις διατάξεις της παρούσης δεν προκαλείται δαπάνη σε βάρος του Κρατικού  Προϋπολογισμού, αποφασίζουμε: Την λειτουργία Παράλληλης Αγοράς στο Χρηματιστήριο Αξιών Αθηνών, στην οποία αποτελούν αντικείμενο χρηματιστηριακών συναλλαγών αξίες που δεν έχουν εισαχθεί σε κύρια αγορά Χρηματιστηρίου με βάση τις κατωτέρω προϋποθέσεις: Α.ΕΙΣΑΓΩΓΗ ΜΕΤΟΧΩΝ Προκειμένου μία Ανώνυμη Εταιρεία να εισαγάγει προς διαπραγμάτευση τις μετοχές της στην Παράλληλη Αγορά του Χρηματιστηρίου Αξιών Αθηνών πρέπει να πληρούνται οι ακόλουθες προϋποθέσεις: «1 .Τα ίδια κεφάλαια της εκδότριας εταιρίας, κατά την ημερομηνία υποβολής της αιτήσεως εισαγωγής στο Χρηματιστήριο Αξιών Αθηνών Α.Ε., πρέπει να ανέρχονται τουλάχιστον σε ένα δισεκατομμύριο (1.000.000.000) δραχμές». Το μέσα σε «» εδάφιο αντικαταστάθηκε ως άνω από την πρώτη παράγραφο της υπ’ αριθ.3445 Β. 254/31 Ιαν.-2 Φεβρ.2000 (ΦΕΚ Β΄94) απόφ. Υπ. Εθν. Οικον., κατωτ. αριθ.152β. Με απόφαση του Υπουργού Εθνικής Οικονομίας ύστερα από εισήγηση του Διοικητικού Συμβουλίου του Χρηματιστηρίου Αξιών Αθηνών και της Επιτροπής Κεφαλαιαγοράς, το παραπάνω ποσό μπορεί να αναπροσαρμόζεται. Αιτήσεις για εισαγωγή μετοχών στη Παράλληλη Αγορά του Χρηματιστηρίου Αξιών Αθηνών που έχουν κατατεθεί μέχρι την ημερομηνία δημοσίευσης της παρούσας απόφασης κρίνονται ως προς το ελάχιστο ύψος κεφαλαίων με βάση τα οριζόμενα στη παράγραφο 1  του κεφ. Α της Υπουργικής Απόφασης ΑΠ. 119/50454/15-12-1989  όπως τροποποιήθηκε με την περίπτωση (α) της Υπουργικής Απόφασης ΑΠ. 33735/ Β. 1298/5-8-1994 . 2.Η εκδότρια εταιρία πρέπει να έχει δημοσιεύσει τις ετήσιες οικονομικές καταστάσεις της, ως ανώνυμη εταιρία,  για δύο (2) τουλάχιστον οικονομικές χρήσεις που προηγούνται της αιτήσεως εισαγωγής στην Παράλληλη Αγορά του Χρηματιστηρίου Αξιών Αθηνών και να έχει ικανοποιητική περιουσιακή διάρθρωση  με βάση τον τελευταίο ισολογισμό της. Οι οικονομικές καταστάσεις της εταιρίας πρέπει να είναι ελεγχμένες από Ορκωτό Ελεγκτή. Αν η εταιρία καταρτίζει ενοποιημένες οικονομικές  καταστάσεις, οι καταστάσεις αυτές καθώς επίσης και οι  καταστάσεις των εταιριών που περιλαμβάνονται στην ενοποίηση πρέπει να είναι ελεγμένες από Ορκωτό Ελεγκτή. Σελ. 282,514 Τεύχος 1443 Σελ. 44 Με απόφαση της η Επιτροπή Κεφαλαιαγοράς μπορεί να επιτρέψει, ύστερα από γνώμη του Διοικητικού Συμβουλίου του Χρηματιστηρίου Αξιών Αθηνών, την εισαγωγή μετοχών εταιρείας με βραχύτερο βίο, εφόσον κρίνει ότι μια τέτοια παρέκκλιση είναι προς το συμφέρον της εταιρείας και των επενδυτών και ότι η πληροφόρηση που παρέχεται στο επενδυτικό κοινό είναι επαρκής, ώστε να είναι αυτό σε θέση να σχηματίσει σαφή γνώμη για την εταιρεία και τις μετοχές των οποίων ζητείται η εισαγωγή στην Παράλληλη Αγορά του Χρηματιστηρίου Αξιών Αθηνών. Υπό τις προϋποθέσεις αυτές η ανωτέρω παρέκκλιση επιτρέπεται ιδίως στην περίπτωση  που η αιτούσα εταιρεία έχει προκύψει από συγχώνευση και τουλάχιστον μία από τις εταιρείες που συγχωνεύθηκαν  πληρούσε τις προϋποθέσεις των παραπάνω εδαφίων κατά τον χρόνο της συγχώνευσης. 3.Η εκδότρια εταιρία που υποβάλλει αίτηση προκειμένου να εισαγάγει για πρώτη φορά μετοχές της στην Παράλληλη Αγορά του Χρηματιστηρίου Αξιών Αθηνών πρέπει να έχει ελεγχθεί φορολογικά για όλες τις χρήσεις για τις οποίες κατά τον χρόνο υποβολής της αιτήσεως έχουν δημοσιευθεί οι ετήσιες οικονομικές καταστάσεις. Εάν η εταιρία καταρτίζει ενοποιημένες οικονομικές καταστάσεις, η υποχρέωση φορολογικού ελέγχου του προηγούμενου εδαφίου εκτείνεται και στις εταιρείες  που περιλαμβάνονται στην ενοποίηση κατά την τελευταία δημοσιευμένη εταιρική χρήση. Η αρμόδια Δημόσια Οικονομική Υπηρεσία (Δ.Ο.Υ.) υποχρεούται να προβεί σε φορολογικό έλεγχο και να κοινοποιήσει στην εταιρία και τις εταιρίες που περιλαμβάνονται στις ενοποιημένες οικονομικές καταστάσεις τα σχετικά φύλα ελέγχου εντός τριμήνου από την υποβολή σε αυτήν της σχετικής αιτήσεως της εταιρίας. Η προθεσμία αυτή μπορεί να παραταθεί για άλλους τρείς (3) μήνες με ειδικώς αιτιολογημένη απόφαση του προϊσταμένου της Δ.Ο.Υ. και του αρμοδίου επιθεωρητή Δ.Ο.Υ., η οποία απόφαση κοινοποιείται στην εταιρία εντός τριμήνου από της αιτήσεως, για εξαιρετικούς λόγους που αφορούν το μέγεθος της επιχειρήσεως ή την έκταση των απαιτούμενων ελεγκτικών επαληθεύσεων. Αν η εταιρία που, κατά τα προηγούμενα εδάφια, πρέπει να ελεγχθεί φορολογικά δεν εδρεύει στην Ελλάδα, ο απαιτούμενος έλεγχος διενεργείται από αναγνωρισμένο ελεγκτικό και λογιστικό οίκο διεθνούς κύρους, ο οποίος συντάσσει ειδική έκθεση για τις τυχόν φορολογικές υποχρεώσεις της. 4. Η απόφαση για την εισαγωγή των μετοχών εταιρίας στην Παράλληλη Αγορά λαμβάνεται από το  Διοικητικό Συμβούλιο του. Χρηματιστηρίου Αξιών Αθηνών, με πλειοψηφία των 3/5 του συνόλου των μελών του. 12.Π.α.123 Χρηματιστήρια Αξιών 5. Διάθεση μετοχών. 5.1. Η εταιρία της οποίας οι μετοχές δεν έχουν εισαχθεί στην Παράλληλη Αγορά του Χρηματιστηρίου Αξιών Αθηνών ή σε χρηματιστήριο άλλου κράτους μέλους της Ευρωπαϊκής Ένωσης, και υποβάλλει αίτηση για εισαγωγή στην Παράλληλη Αγορά του Χρηματιστηρίου Αξιών Αθηνών, διαθέτει με δημόσια εγγραφή στο κοινό νέες ή υφιστάμενες μετοχές της.  5.2. Ποσοστό τουλάχιστον 80% του συνόλου των μετοχών που διατίθενται προέρχεται από αύξηση του μετοχικού κεφαλαίου της εταιρίας. 5.2.1. Η παραπάνω προϋπόθεση δεν ισχύει εφόσον, κατά τον χρόνο υποβολής της αίτησης εισαγωγής έχει ολοκληρωθεί αύξηση μετοχικού κεφαλαίου με μετρητά, τουλάχιστον κατά το ποσοστό που απαιτείται για την επίτευξη επαρκούς διασποράς, την οποία έχει καλύψει σε ποσοστό 100 % ο ανάδοχος ή η ομάδα αναδόχων, σύμφωνα με τα ειδικότερα οριζόμενα στην με αριθ. 46/ 22.9.2000 απόφαση του Διοικητικού Συμβουλίου του Χρηματιστηρίου Αξιών Αθηνών, όπως ισχύει κάθε φορά.  5.2.2 Η παραπάνω υπό 5.2 προϋπόθεση δεν ισχύει, επίσης, στην περίπτωση εισαγωγής Ελληνικών Πιστοποιητικών (ΕΛΠΙΣ) στην Ελληνική Αγορά Αναδυομένων Κεφαλαιαγορών (ΕΑΓΑΚ) κατά την οποία η εκδότρια των παριστώμενων μετοχών εταιρία δεν υποχρεούται να προβεί σε αύξηση του μετοχικού της κεφαλαίου. 5.3. Mέρος των εκδιδομένων νέων ή των υφιστάμενων μετοχών μπορεί να μην διατίθεται με δημόσια εγγραφή υπό τις ακόλουθες προϋποθέσεις: ι) Οι μετοχές που δεν διατίθενται σε δημόσια εγγραφή δεν επιτρέπεται να υπερβαίνουν ποσοστό πέντε τοις εκατό (5%) των μετοχών που διατίθενται με δημόσια εγγραφή. ιι) Η τιμή διάθεσης των μετοχών σε δημόσια εγγραφή, εξαιρουμένων αυτών που διατίθενται στους εργαζομένους της εταιρίας, δεν επιτρέπεται να είναι ανώτερη της τιμής διάθεσης των μετοχών που δεν διατίθενται σε δημόσια εγγραφή.  iii) Η ανάληψη ή η μεταβίβαση των μετοχών που δεν διατίθενται με δημόσια εγγραφή, η καταβολή του ποσού της τυχόν αυξήσεως του μετοχικού κεφαλαίου της αιτούσας εταιρίας ή του τιμήματος των μεταβιβαζομένων μετοχών και η πιστοποίηση καταβολής σε περίπτωση αυξήσεως, πρέπει να έχουν ολοκληρωθεί το αργότερο κατά τη λήψη της απόφασης εισαγωγής των μετοχών από το Διοικητικό Συμβούλιο του Χρηματιστηρίου Αξιών Αθηνών.  ιν) Η εταιρία πρέπει να έχει υποβάλει στο Διοικητικό Συμβούλιο του Χρηματιστηρίου Αξιών Αθηνών κατάλογο των προσώπων που ανέλαβαν τις μετοχές που δεν διατέθηκαν σε δημόσια εγγραφή και κατέβαλαν την αξία τους. Ο κατάλογος αυτός πρέπει να περιέχει το ονοματεπώνυμο, τη διεύθυνση κατοικίας, τον αριθμό αστυνομικής ταυτότητας ή διαβατηρίου, τον αριθμό των μετοχών που αποκτήθηκαν και την καταβληθείσα αξία τους. 5.4. Με την επιφύλαξη των διατάξεων του άρθρου 4 του Ν. 876/1979 (ΦΕΚ 48Α΄), η εκδότρια εταιρία που εισάγει για πρώτη φορά μετοχές της στο Χρηματιστήριο επιτρέπεται να διαθέσει με δημόσια εγγραφή προνομιούχες χωρίς δικαίωμα ψήφου μετοχές μόνον εάν είχε εκδώσει τέτοιες μετοχές δύο έτη πριν από την υποβολή της αίτησης εισαγωγής. Η αναλογία των κοινών μετοχών που διατίθενται σε δημόσια εγγραφή προς τις προνομιούχες χωρίς δικαίωμα ψήφου μετοχές που διατίθενται σε δημόσια εγγραφή δεν επιτρέπεται να είναι σε βάρος των κοινών μετοχών ως προς την αναλογία τους προς τις προνομιούχες μετοχές  της εταιρίας πριν από την ημερομηνία της δημόσιας εγγραφής. 5.5. Οι διατάξεις της παρούσας παραγράφου εφαρμόζονται και για τις μετοχές εταιριών που είναι εισηγμένες σε Χρηματιστήριο Αξιών ενός ή περισσοτέρων κρατών μη μελών της Ευρωπαϊκής Ένωσης. Οι διατάξεις της παρούσας δεν εφαρμόζονται προκειμένου: α) περί εισαγωγής στην Παράλληλη Αγορά του Χρηματιστηρίου Αξιών Αθηνών μετοχών εταιρίας που οι μετοχές της είναι εισηγμένες σε χρηματιστήριο αξιών άλλων κρατών μελών, β) περί συστάσεως εταιρίας διά συγχωνεύσεως εταιριών των οποίων οι μετοχές είναι εισηγμένες στο Χρηματιστήριο Αξιών Αθηνών και  γ) περί απορροφήσεως εταιρίας της οποίας οι μετοχές δεν είναι εισηγμένες, από εταιρία της οποίας οι μετοχές είναι εισηγμένες στο Χρηματιστήριο Αξιών Αθηνών. Η παρ.5, όπως το πρώτο εδάφιο αυτής είχε αντικατασταθεί από την υπ’ αριθ.41118 Β.2095/26-30 Νοεμ.1999 (ΦΕΚ Β΄2096) απόφ. Υπ. Εθν. Οικον., αντικαταστάθηκε ως άνω από την παρ.1 της υπ’ αριθ.2783/Β.183/29 Ιαν.-8 Φεβρ.2001 (ΦΕΚ Β΄128) απόφ.Υπ. Εθν. Οικον., κατωτ.αριθ.194. (Μετά τη σελ.282,514) Σελ. 282,515 Τεύχος 1443 Σελ. 45 Χρηματιστήρια Αξιών 12.Π.α.123 6. Διασπορά των μετοχών. 6.1. Το αργότερο κατά το χρόνο λήψης της απόφασης από το Διοικητικό Συμβούλιο του Χρηματιστηρίου για την εισαγωγή πρέπει να έχει  πραγματοποιηθεί επαρκής διασπορά των μετοχών στο κοινό εντός της ελληνικής επικρατείας ή της επικρατείας άλλου ή άλλων Κρατών μελών της Ευρωπαϊκής Ένωσης. Η διασπορά των μετοχών μιας εταιρίας θεωρείται επαρκής εφόσον οι μετοχές που είναι αντικείμενο αιτήσεως εισαγωγής είναι κατανεμημένες στο ευρύ κοινό μέχρι ποσοστού τουλάχιστον είκοσι τοις εκατό (20%) του συνόλου των μετοχών της ίδιας κατηγορίας. Σε κάθε περίπτωση, για την εκτίμηση της πληρώσεως ή μη της προϋποθέσεως της επαρκούς διασποράς στο ευρύ κοινό απαιτείται η κατανομή των μετοχών, των οποίων ζητείται η εισαγωγή στην Παράλληλη Αγορά Χρηματιστήριο Αξιών Αθηνών, σε χίλια (1000) τουλάχιστον πρόσωπα από τα οποία κανένα δεν κατέχει ποσοστό μεγαλύτερο του 2% του συνόλου των μετοχών των οποίων ζητείται η εισαγωγή στο χρηματιστήριο.  6.2. Η εταιρία υποχρεούται να  υποβάλει  στο Διοικητικό Συμβούλιο του Χρηματιστηρίου Αξιών Αθηνών και στην Επιτροπή Κεφαλαιαγοράς  κατάσταση των μετόχων ή των προσώπων στα οποία κατανέμονται οι μετοχές κατά τη δημόσια εγγραφή, στην οποία αναγράφονται το ονοματεπώνυμο, η διεύθυνση κατοικίας, ο αριθμός αστυνομικής ταυτότητας και ο αριθμός των μετοχών που κατέχει κάθε μέτοχος ή που αποκτά κάθε επενδυτής που συμμετείχε στη δημόσια εγγραφή. Με απόφασή του, το Διοικητικό Συμβούλιο του Χρηματιστηρίου Αξιών Αθηνών μπορεί να ορίζει πρόσθετα στοιχεία από τα οποία να προκύπτει η επαρκής διασπορά των μετοχών στο ευρύ κοινό και να ρυθμίζει σχετικώς κάθε ειδικό θέμα και αναγκαία λεπτομέρεια. 6.3. Κατ' εξαίρεση, δεν απαιτείται να έχει πραγματοποιηθεί επαρκής διασπορά των μετοχών στο ευρύ επενδυτικό κοινό κατά το χρόνο λήψεως της αποφάσεως του Διοικητικού Συμβουλίου του Χρηματιστηρίου Αξιών Αθηνών για την εισαγωγή τους, εφόσον το Διοικητικό Συμβούλιο του Χρηματιστηρίου Αξιών Αθηνών έχει την πεποίθηση ότι η διασπορά αυτή πρόκειται να επιτευχθεί σε σύντομο χρονικό διάστημα μέσω του Χρηματιστηρίου, ιδίως αν προκύπτει από τα στοιχεία που υποβάλλονται ότι ο αριθμός των επενδυτών που επιθυμούν να επενδύσουν σε μετοχές της εταιρίας και το ποσοστό του κεφαλαίου της που πρόκειται να κατανεμηθεί, βάσει των στοιχείων αυτών, ότι ικανοποιούνται τα κριτήρια διασποράς που τίθενται με την παράγραφο 6.1 της παρούσας. Σελ. 282,516 Τεύχος 1443 Σελ. 46 6.4. Προκειμένου περί εισαγωγής υφιστάμενων μετοχών, η μεταβίβασή τους από τον πωλητή τους στους επενδυτές διενεργείται με χρηματιστηριακή συναλλαγή, κατά την προβλεπομένη στην σχετική απόφαση του Διοικητικού Συμβουλίου του Χρηματιστηρίου Αξιών Αθηνών διαδικασία.  6.5. Σε περίπτωση μη επίτευξης επαρκούς διασποράς μέσω του χρηματιστηρίου, η διαπραγμάτευση των μετοχών αίρεται με απόφαση του Διοικητικού Συμβουλίου του Χρηματιστηρίου Αξιών Αθηνών. Στην περίπτωση αυτή, ο ανάδοχος και η εταιρία, καθώς και οι πωλητές σε περίπτωση διάθεσης υφισταμένων μετοχών, ευθύνονται εις ολόκληρον έναντι των επενδυτών που έχουν αποκτήσει ή αναλάβει τίτλους της εταιρίας εν όψει της εισαγωγής τους στο χρηματιστήριο, για κάθε θετική ζημία που οι επενδυτές υπέστησαν συνεπεία  της μη επίτευξης επαρκούς διασποράς. Οι διατάξεις του άρθρου 3α του π.δ 350/85 όπως ισχύει, εφαρμόζονται αναλόγως. 6.6. Σε περίπτωση αιτήσεως εισαγωγής στο Χρηματιστήριο Αξιών Αθηνών συμπληρωματικής σειράς μετοχών της ίδιας κατηγορίας, το Διοικητικό Συμβούλιο του Χρηματιστηρίου Αξιών Αθηνών μπορεί να κρίνει αν η διασπορά στο κοινό των μετοχών είναι επαρκής σε σχέση με το σύνολο των μετοχών της ίδιας κατηγορίας που  έχουν εκδοθεί και όχι μόνο ως προς τη συμπληρωματική σειρά. 6.7. Αν οι μετοχές είναι εισηγμένες σε Χρηματιστήριο Αξιών ενός ή περισσότερων κρατών μη μελών της Ευρωπαϊκής Ένωσης, το Διοικητικό Συμβούλιο του Χρηματιστηρίου Αξιών Αθηνών μπορεί, κατά παρέκκλιση των  όσων  ανωτέρω  ορίζονται, να  επιτρέψει  την  εισαγωγή, όταν έχει πραγματοποιηθεί  επαρκής, κατά την κρίση του, διασπορά στο κοινό στα Κράτη μη μέλη της Ευρωπαϊκής Ένωσης όπου είναι εισηγμένες. Η παρ.6 αντικαταστάθηκε ως άνω από την παρ.1 της υπ’ αριθ.2783/Β.183/29 Ιαν.-8 Φεβρ.2001 (ΦΕΚ Β΄128) απόφ.Υπ. Εθν. Οικον., κατωτ.αριθ.194.    12.Π.α.123 Χρηματιστήρια Αξιών 7. Η δια δημοσίας εγγραφής έκδοση μετοχών με σκοπό την εισαγωγή τους στην Παράλληλη Αγορά του Χρηματιστηρίου Αξιών Αθηνών πραγματοποιείται μόνο μέσω Τραπεζών ή επιχειρήσεων παροχής επενδυτικών υπηρεσιών που μπορούν να παρέχουν υπηρεσίες αναδόχου σε δημόσια εγγραφή σύμφωνα με τις διατάξεις του Ν.2396/1996, οι οποίες εγγυώνται την πλήρη κάλυψη του διατιθεμένου από την αύξηση δια δημόσιας εγγραφής κεφαλαίου της εταιρίας. Οι ανάδοχοι ευθύνονται σύμφωνα με τις διατάξεις του άρθρου 3α του Π.Δ. 350/1985 όπως ισχύει. 8.Η εταιρία πρέπει να δημοσιεύσει πριν την έναρξη της δημόσιας εγγραφής Ενημερωτικό Δελτίο, το περιεχόμενο του οποίου πρέπει να είναι σύμφωνο με τις διατάξεις του Π.Δ. 348/1985, όπως ισχύει. Η τιμή διάθεσης των μετοχών καθορίζεται από τον ανάδοχο της έκδοσης και είτε αναγράφεται στο ενημερωτικό δελτίο είτε αναγγέλλεται κατά τα προβλεπόμενα στο άρθρο 21 του Π.Δ. 348/1985, τρείς τουλάχιστον εργάσιμες ημέρες πρίν από την έναρξη της δημόσιας εγγραφής και γνωστοποιείται στο Διοικητικό Συμβούλιο του Χρηματιστηρίου Αξιών Αθηνών και στην Επιτροπή Κεφαλαιαγοράς πρίν την έναρξη της δημόσιας εγγραφής. «Στις περιπτώσεις που εφαρμόζεται διαδικασία βιβλίου προσφορών η τιμή διάθεσης καθορίζεται από τον ανάδοχο, σύμφωνα με τα οριζόμενα στην παρ.2 του άρθρ.4 του Π.Δ.348/85. Η περίπτ.γγ΄ της παρ.5 του Κεφαλ.Α΄ της παρούσας δεν ισχύει, εφόσον κατά την δημόσια εγγραφή εφαρμόζεται διαδικασία βιβλίου προσφορών». Τα μέσα σε «» εδάφια προστέθηκαν με την παρ.2 της υπ’ αριθ.41118 Β.2095/26-30 Νοεμ.1999 (ΦΕΚ Β΄2096) απόφ. Υπ. Εθν. Οικονομίας.  9. Εταιρείες που πληρούν τις προϋποθέσεις εισαγωγής τους στην κύρια αγορά του Χρηματιστηρίου Αξιών Αθηνών, δύνανται να εισαχθούν στην Παράλληλη Αγορά εφόσον οι ίδιες οι εταιρείες το επιθυμούν. «10. Μετοχές. 10.1. Οι μετοχές της εταιρίας πρέπει να είναι ελεύθερα διαπραγματεύσιμες. 10.2. Οι μετοχές της εταιρίας πρέπει να είναι πλήρως αποπληρωμένες. 10.3. Η αίτηση εισαγωγής πρέπει να αφορά όλες τις μετοχές της αυτής κατηγορίας. Σε κάθε περίπτωση, η εισαγωγή προς διαπραγμάτευση της κατηγορίας των κοινών μετοχών με δικαίωμα ψήφου αποτελεί προϋπόθεση για την εισαγωγή άλλων κατηγοριών μετοχών στην Παράλληλη Αγορά. 10.4. Μετοχές σε προσωρινούς τίτλους δεν γίνονται δεκτές, εκτός αν το Διοικητικό Συμβούλιο του Χρηματιστηρίου Αξιών Αθηνών κρίνει ότι ο εκδότης τους παρέχει επαρκείς εγγυήσεις για την προστασία των επενδυτών». Η παρ.10 αντικαταστάθηκε ως άνω από την παρ.1 της υπ’ αριθ.2783/Β.183/29 Ιαν.-8 Φεβρ.2001 (ΦΕΚ Β΄128) απόφ. Υπ. Εθν. Οικον., κατωτ.αριθ.194. «11 .Η μετάταξη των μετοχών από την Παράλληλη στην Κύρια Αγορά του ΧΑΑ γίνεται με απόφαση του Διοικητικού Συμβουλίου του  ΧΑΑ  που λαμβάνεται σύμφωνα με την παρ.4 του κεφαλ.Α΄, ύστερα από αίτηση της Εταιρίας και εφόσον η Εταιρεία: i) Πληροί τις προϋποθέσεις και τους όρους εισαγωγής μετοχών στην Κύρια Αγορά. ii) ΄Εχει  παραμείνει στην Παράλληλη Αγορά τουλάχιστον δύο (2) έτη από την εισαγωγή της. iii)΄Εχει κάνει χρήση των κεφαλαίων που αντλήθηκαν από προηγούμενες της αίτησης μετάταξης αυξήσεις μετοχικού κεφαλαίου με καταβολή μετρητών σύμφωνα με τα αναφερόμενα στα σχετικά Ενημερωτικά Δελτία. Σε περίπτωση διαφοροποίησης της χρήσης των κεφαλαίων από τα αναφερόμενα στα Ενημερωτικά Δελτία, η Εταιρεία πρέπει να έχει ενημερώσει το επενδυτικό κοινό και το ΧΑΑ για τις αποκλίσεις στη χρήση των κεφαλαίων ή στο χρονοδιάγραμμα υλοποίησης των επενδύσεών της σύμφωνα με τα οριζόμενα στην απόφαση 58/2000 τους ΔΣ του ΧΑΑ. Εφόσον οι διατάξεις της απόφασης 58/2000 δεν έχουν εφαρμογή για την Εταιρεία, της υποβολής της αίτησης μετάταξης πρέπει να προηγείται έγκαιρη ενημέρωση του επενδυτικού κοινού και του ΧΑΑ, η οποία να περιλαμβάνει τουλάχιστο: 1) τα στοιχ. (α) έως και (ε) της παρ.1 του τμήματος Α  της απόφασης 58/2000 του ΔΣ του Χ.Α.Α., όπως ισχύει κάθε φορά και 2) τους λόγους που οδήγησαν στη διαφοροποίηση της χρήσης των αντληθέντων κεφαλαίων σε σχέση με τα αναφερόμενα στο Ενημερωτικό Δελτίο. Η ενημέρωση του επενδυτικού κοινού πρέπει να γίνεται με σχετική ανακοίνωση που δημοσιεύεται στο Ημερήσιο Δελτίο Τιμών του Χ.Α.Α., το περιεχόμενο της οποίας έχει προηγουμένως γνωστοποιηθεί στο Χ.Α.Α. (Μετά τη σελ. 282,516) Σελ. 282,5161 Τεύχος 1443 Σελ. 47 Χρηματιστήρια Αξιών 12.Π.α.123 iν)Δεν έχει υποπέσει σε σοβαρές ή επανειλημμένες παραβάσεις της χρηματιστηριακής νομοθεσίας, ενδεικτικά, όσον αφορά την τήρηση των υποχρεώσεών της που προκύπτουν: α) από τις διατάξεις των Π.Δ.350/85 και 360/85, β)από τις κανονιστικές αποφάσεις των Διοικητικών Συμβουλίων της Επιτροπής Κεφαλαιαγοράς και του Χ.Α.Α. που εξειδικεύουν τις υποχρεώσεις των εισηγμένων εταιριών και γ) από ατομικές αποφάσεις της Επιτροπής Κεφαλαιαγοράς και του Χ.Α.Α. Εφόσον η Εταιρεία δεν πληροί τουλάχιστον μία εκ των προϋποθέσεων (iii) και (iν), πρέπει να παραμείνει στην Παράλληλη Αγορά επιπλέον χρόνο χωρίς να υποπέσει σε σοβαρές ή επανειλημμένες παραβάσεις της χρηματιστηριακής νομοθεσίας. Στην περίπτωση αυτή, το ΔΣ του ΧΑΑ. με την επί της αίτησης μετάταξης απόφασή του ορίζει, σύμφωνα με τις διατάξεις της παρ.2 του άρθρ.8 του Π.Δ.350/85 που εφαρμόζεται αναλογικά, τον επιπλέον κατά περίπτωση χρόνο παραμονής της Εταιρείας στην Παράλληλη Αγορά καθώς και κάθε άλλο ειδικότερο όρο για την εκ νέου εξέταση αίτησης μετάταξης. Η παρ.11 αντικαταστάθηκε ως άνω από την παρ.1 της υπ΄αριθ.43571/Β1817/10-14 Δεκ.2001 (ΦΕΚ Β΄1670), απόφ. Υπ. Εθν. Οικον.,  κατωτ.αριθ.208. 12. Στην περίπτωση εισαγωγής στην Παράλληλη Αγορά του Χρηματιστηρίου Αξιών Αθηνών μετοχών εταιρείας με έδρα ένα Κράτος-Μέλος της Ευρωπαϊκής Ενωσης, η εμφάνιση των μετοχών αυτών πρέπει να είναι σύμφωνη με τις διατάξεις που ισχύουν σ’ αυτό το Κράτος-μέλος. Αν αυτές διαφέρουν από τις ισχύουσες στην Ελλάδα διατάξεις, το Διοικητικό Συμβούλιο του Χρηματιστηρίου πρέπει να το γνωστοποιεί στο Ελληνικό επενδυτικό κοινό. Σχετικά με την εμφάνιση των μετοχών εταιρείας με έδρα τρίτο κράτος εκτός Ευρωπαϊκής Ενωσης, θα πρέπει αυτή να δίνει επαρκείς εγγυήσεις για την προστασία των επενδυτών στην Ελλάδα. Σελ. 282,5162 Τεύχος 1443 Σελ. 48 (Απαραίτητη προϋπόθεση, πέραν των ανωτέρω, για να εισαχθούν οι μετοχές μιας εταιρείας με έδρα τρίτο κράτος εκτός Ευρωπαϊκής Ενωσης, είναι η προηγούμενη εισαγωγή τους στην Κύρια ή στην Παράλληλη Αγορά του Χρηματιστηρίου Αξιών του Κράτους στο οποίο έχει την έδρα της η εταιρεία ή του Κράτους που οι μετοχές της έχουν την μεγαλύτερη διασπορά και συναλλακτική κίνηση). Το μέσα σε () εδάφιο καταργήθηκε από την περίπτ.β΄ παρ.4 άρθρ.4 Νόμ.2992/20-20 Μαρτ.2002 (ΦΕΚ Α΄54), κατωτ.αριθ.209. 12.Π.α.123 Χρηματιστήρια Αξιών Β. ΕΙΣΑΓΩΓΗ ΟΜΟΛΟΓΙΩΝ. Για την εισαγωγή ομολογιών, που εκδίδονται από εταιρείες, απαιτούνται τα ακόλουθα προκειμένου να εισαχθούν στην Παράλληλη Αγορά του  Χρηματιστηρίου Αξιών Αθηνών: 1. Η νομική κατάσταση της εκδότριας εταιρείας πρέπει να είναι σύμφωνη με τους νόμους και τους κανονισμούς που ισχύουν, όσον αφορά την ίδρυσή της  και την  λειτουργία της. Επίσης η νομική κατάσταση των ομολογιών της εταιρείας πρέπει να είναι σύμφωνη με τους νόμους και κανονισμούς που υπάρχουν. Οι ομολογίες πρέπει να είναι ελεύθερα διαπραγματεύσιμες. 2. Τα ίδια κεφάλαια της εκδότριας εταιρίας πρέπει να ανέρχονται τουλάχιστον σε πεντακόσια εκατομμύρια (500.000.000) δραχμές για την οικονομική χρήση που προηγείται της αιτήσεως εισαγωγής των ομολογιών στο Χ.Α.Α. Με απόφαση του Υπουργού Εθνικής Οικονομίας, ύστερα από εισήγηση του Δ.Σ. του Χ.Α.Α. και της Επιτροπής Κεφαλαιαγοράς, το παραπάνω ποσό μπορεί να ανα-προσαρμόζεται. Επίσης, η Εταιρεία θα πρέπει να πληροί τις παραπάνω υπό στοιχεία Α2 και A3, προϋποθέσεις που αναφέρονται στη διάρκεια της λειτουργίας της, την περιουσιακή της διάρθρωση και στις φορολογικές της υποχρεώσεις. 3. Σε περίπτωση  εκδόσεως ομολογιών με δημόσια εγγραφή, η εισαγωγή τους στην Παράλληλη Αγορά πραγματοποιείται μετά τη λήξη της περιόδου εγγραφών για την κάλυψη της εκδόσεως. Η διάταξη αυτή δεν εφαρμόζεται σε περίπτωση συνεχούς εκδόσεως ομολογιών, όταν η ημερομηνία λήξεως της περιόδου εγγραφών για την κάλυψη της εκδόσεως δεν είναι καθορισμένη. 4. Το ύψος του εκδιδομένου ομολογιακού δανείου, μαζί με τα ανεξόφλητα υπόλοιπα τυχόν προηγουμένων δανείων, κατά το χρόνο εκδόσεως του νέου δανείου, δεν πρέπει να υπερβαίνουν το ήμισυ της λογιστικής καθαράς θέσεως της εταιρείας. Το ελάχιστο ύψος ομολογιακού δανείου που απαιτείται προκειμένου να είναι δυνατή η εισαγωγή των ομολογιών της εκδόσεως στο Χρηματιστήριο πρέπει να ανέρχεται στο ποσό των πενήντα εκατομμυρίων (50.000.000) δρχ. Το ελάχιστο αυτό ποσό μπορεί να αναπροσαρμόζεται με απόφαση του Υπουργού Εθνικής Οικονομίας. 5. Η αίτηση εισαγωγής των ομολογιών ενός ομολογιακού δανείου πρέπει να αναφέρεται σε όλες τις ομολογίες της αυτής εκδόσεως και δεν  είναι δυνατή η εισαγωγή μέρους αυτής. 6. Για την εισαγωγή στην Παράλληλη Αγορά του Χρηματιστηρίου Αθηνών ομολογιών που έχουν εκδοθεί από εταιρείες με έδρα σε άλλο Κράτος-Μέλος της Ευρωπαϊκής ΄Ενωσης, απαιτείται η εμφάνιση αυτών να είναι σύμφωνη με τις ισχύουσες διατάξεις σ'αυτό το Κράτος-Μέλος. Οταν η εμφάνιση των ομολογιών αυτών δεν είναι σύμφωνη με τις ισχύουσες στην Ελλάδα διατάξεις, το Διοικητικό Συμβούλιο του Χρηματιστηρίου Αθηνών γνωστοποιεί αυτό στο κοινό. Πάντως, η εμφάνιση των ομολογιών που έχουν εκδοθεί στην Ελλάδα ή  σε ένα μόνο ΚράτοςΜέλος πρέπει να ανταποκρίνεται στις διατάξεις που ισχύουν στην Ελλάδα ή σ’ αυτό το Κράτος-Μέλος. Η εμφάνιση των ομολογιών που έχουν εκδοθεί από εταιρείες με έδρα σε τρίτο Κράτος και των οποίων ζητείται η εισαγωγή τους στην Παράλληλη Αγορά του Χρηματιστηρίου Αθηνών απαιτείται να παρέχει επαρκείς εγγυήσεις για την προστασία των επενδυτών. Επίσης, μπορούν να εισαχθούν στην Παράλληλη Αγορά οι μετατρέψιμες ή ανταλλάξιμες ομολογίες και τα παραστατικά δικαιώματος για απόκτηση ομολογιών (WARRANTS) μόνο άν οι μετοχές ή  οι ομολογίες στις οποίες αναφέρονται έχουν προηγουμένως εισαχθεί ή εισάγονται ταυτόχρονα στην Κύρια ή στην Παράλληλη Αγορά του Χρηματιστηρίου Αξιών Αθηνών. Με απόφαση του Διοικητικού Συμβουλίου του Χρηματιστηρίου Αξιών Αθηνών ορίζονται τα δικαιολογητικά και στοιχεία που πρέπει να υποβάλει στο Χρηματιστήριο η αιτούσα εταιρεία για την εισαγωγή των τίτλων της στην Παράλληλη Αγορά.  Με την ίδια απόφαση ορίζονται οι υποχρεώσεις των εταιρειών αυτών για ενημέρωση του Χρηματιστηρίου και του επενδυτικού κοινού. «Η μετάταξη των ομολογιών από την Παράλληλη στην Κύρια Αγορά του ΧΑΑ γίνεται με απόφαση του Διοικητικού Συμβουλίου του ΧΑΑ που λαμβάνεται σύμφωνα με την παρ.4 του κεφαλ Α, ύστερα από αίτηση της Εταιρείας εφόσον η Εταιρεία: i) Πληροί τις προϋποθέσεις και τους όρους εισαγωγής ομολογιών στην Κύρια Αγορά και επιπλέον ii) ΄Εχει  παραμείνει στην Παράλληλη Αγορά τουλάχιστον δύο (2) έτη από την εισαγωγή της. (Μετά τη σελ.282,5162) Σελ. 282,517 Τεύχος 1443 Σελ. 49 Χρηματιστήρια Αξιών 12.Π.α.123 iii)΄Εχει κάνει χρήση των κεφαλαίων που αντλήθηκαν από προηγούμενες της αίτησης μετάταξης αυξήσεις μετοχικού κεφαλαίου με καταβολή μετρητών σύμφωνα με τα αναφερόμενα στα σχετικά Ενημερωτικά Δελτία. Σε περίπτωση διαφοροποίησης της χρήσης των κεφαλαίων από τα αναφερόμενα στα Ενημερωτικά Δελτία, η Εταιρεία πρέπει να έχει ενημερώσει το επενδυτικό κοινό και το ΧΑΑ για τις αποκλίσεις στη χρήση των κεφαλαίων ή στο χρονοδιάγραμμα υλοποίησης των επενδύσεών της σύμφωνα με τα οριζόμενα στην απόφαση 58/2000 τους ΔΣ του ΧΑΑ. Εφόσον οι διατάξεις της απόφασης 58/2000 δεν έχουν εφαρμογή για την Εταιρεία, της υποβολής της αίτησης μετάταξης πρέπει να προηγείται έγκαιρη ενημέρωση του επενδυτικού κοινού και του ΧΑΑ, η οποία να περιλαμβάνει τουλάχιστο: 1) τα στοιχ. (α) έως και (ε) της παρ.1 του τμήματος Α  της απόφασης 58/2000 του ΔΣ του Χ.Α.Α., όπως ισχύει κάθε φορά και 2) τους λόγους που οδήγησαν στη διαφοροποίηση της χρήσης των αντληθέντων κεφαλαίων σε σχέση με τα αναφερόμενα στο Ενημερωτικό Δελτίο. Η ενημέρωση του επενδυτικού κοινού πρέπει να γίνεται με σχετική ανακοίνωση που δημοσιεύεται στο Ημερήσιο Δελτίο Τιμών του Χ.Α.Α., το περιεχόμενο της οποίας έχει προηγουμένως γνωστοποιηθεί στο Χ.Α.Α. iν)Δεν έχει υποπέσει σε σοβαρές ή επανειλημμένες παραβάσεις της χρηματιστηριακής νομοθεσίας, ενδεικτικά, όσον αφορά την τήρηση των υποχρεώσεών της που προκύπτουν: α) από τις διατάξεις των Π.Δ.350/85 και 360/85, β)από τις κανονιστικές αποφάσεις των Διοικητικών Συμβουλίων της Επιτροπής Κεφαλαιαγοράς και του Χ.Α.Α. που εξειδικεύουν τις υποχρεώσεις των εισηγμένων εταιριών και γ) από ατομικές αποφάσεις της Επιτροπής Κεφαλαιαγοράς και του Χ.Α.Α. Σελ. 282,518 Τεύχος 1443 Σελ. 50 Εφόσον η Εταιρεία δεν πληροί τουλάχιστον μία εκ των προϋποθέσεων (iii) και (iν), πρέπει να παραμείνει στην Παράλληλη Αγορά επιπλέον χρόνο χωρίς να υποπέσει σε σοβαρές ή επανειλημμένες παραβάσεις της χρηματιστηριακής νομοθεσίας. Στην περίπτωση αυτή, το ΔΣ του ΧΑΑ. με την επί της αίτησης μετάταξης απόφασή του ορίζει, σύμφωνα με τις διατάξεις της παρ.2 του άρθρ.8 του Π.Δ.350/85 που εφαρμόζεται αναλογικά, τον επιπλέον κατά περίπτωση χρόνο παραμονής της Εταιρείας στην Παράλληλη Αγορά καθώς και κάθε άλλο ειδικότερο όρο για την εκ νέου εξέταση αίτησης μετάταξης». Τα μέσα σε «» εδάφια της παρ.6 αντικαταστάθηκαν ως άνω από την υπ΄αριθ.43571/Β1817/10-14 Δεκ.2001 (ΦΕΚ Β΄1670), απόφ. Υπ. Εθν. Οικον., κατωτ.αριθ.208. 12.Π.α.123 Χρηματιστήρια Αξιών Γ. ΓΕΝΙΚΑ 1. Οι τίτλοι μετοχών και ομολογιών εισάγονται στην Παράλληλη Αγορά αν ο εκδότης αυτών πληροί τις προϋποθέσεις που αναφέρονται παραπάνω και αν η έκδοση των τίτλων αυτών είναι σύμφωνη με την ισχύουσα νομοθεσία. Παρά ταύτα το Δ.Σ. του Χρηματιστηρίου Αξιών Αθηνών δύναται να απορρίπτει αίτηση εισαγωγής κινητών αξιών, άν κατά την γνώμη του η κατάσταση του εκδότη είναι τέτοια ώστε η εισαγωγή τους να είναι αντίθετη προς τα συμφέροντα των επενδυτών. Επίσης, το Δ.Σ. μπορεί να εξαρτά την εισαγωγή κινητών αξιών στην Παράλληλη Αγορά από οποιοδήποτε άλλο ειδικό όρο κρίνει αναγκαίο για την προστασία των  επενδυτών. Τέλος το Διοικητικό Συμβούλιο του Χρηματιστηρίου μπορεί να αρνηθεί την εισαγωγή στην Παράλληλη Αγορά του Χρηματιστηρίου Αξιών Αθηνών κινητών αξιών που έχουν ήδη εισαχθεί σε Παράλληλη Αγορά άλλου ή άλλων Κρατών-Μελών της Ευρωπαϊκής Ε-νωσης όταν ο εκδότης δεν τηρεί τις υποχρεώσεις του στο Χρηματιστήριο αυτού του Κράτους-Μέλους. Εντός έξι μηνών από της αιτήσεως εισαγωγής μιας κινητής αξίας το Δ.Σ. του Χρηματιστηρίου υποχρεούται να κοινοποιήσει την απόφασή του στον αιτούντα εκτός αν εντός των έξι μηνών ζητήσει συμπληρωματικές πληροφορίες οπότε, η απόφαση κοινοποιείται εντός των επομένων έξι μηνών από της παροχής των συμπληρωματικών πληροφοριών από τον αιτούντα. Αν η απόφαση του Δ.Σ. του Χρηματιστηρίου δεν εκδοθεί εντός των παραπάνω προθεσμιών, θεωρείται σιωπηρή απόφαση απορρίψεως της αιτήσεως εισαγωγής η οποία υπόκειται σε αίτηση ακυρώσεως ενώπιον του Συμβουλίου Επικρατείας. 2.Οι εισηγμένες στην Παράλληλη Χρηματιστηριακή Αγορά εταιρείες υποχρεούνται να δημοσιεύουν λογιστικές καταστάσεις σε ατομική και ενοποιημένη βάση σύμφωνα με τα προβλεπόμενα στο Π.Δ. 360/1985 όπως ισχύει. Δ. ΟΙΚΟΝΟΜΙΚΕΣ ΥΠΟΧΡΕΩΣΕΙΣ Μετά την απόφαση εισαγωγής η Εταιρεία ή ο εκδότης υποχρεούται να καταβάλλει στο Χρηματιστήριο Αξιών Αθηνών τα ακόλουθα ποσά: 1. Το εφάπαξ ποσό που καταβάλλεται ως δικαίωμα εγγραφής κατά την εισαγωγή τίτλων στην Παράλληλη Αγορά του Χρηματιστηρίου Αξιών Αθηνών καθορίζεται ως εξής: α. Ποσοστό 0,08% για αξία εισαγομένων τίτλων μέχρι του ποσού των πεντακοσίων δις (500.000.000.000) δρχ. β. Ποσοστό 0,04% για το ποσό από 500.000.000.001-1.000.000.000.000 δρχ. γ. Ποσοστό 0,02% για το ποσό από 1.000.000.000.001 δρχ. και άνω. δ. Το κατώτατο όριο του εφάπαξ δικαιώματος εγγραφής ορίζεται σε 500.000 δρχ. για την εισαγωγή τίτλων στην Παράλληλη Αγορά. ε. Η αξία των προς εισαγωγή τίτλων προκύπτει ως το γινόμενο του αριθμού των εισαγομένων τίτλων επί την τιμή εισαγωγής. Σε περίπτωση εισαγωγής μετοχών που προέρχονται από αύξηση κεφαλαίου με καταβολή μετρητών, το εφάπαξ ποσό δικαιώματος ορίζεται σε ποσοστό 0,1% επί της αξίας έκδοσης. 2. Δικαιώματα διαπραγμάτευσης ανά τρίμηνο, τα οποία καθορίζονται ως εξής: α) Ποσοστό 0.075ο/οο όταν η αξία του συνόλου των τίτλων που έχουν εισαχθεί όπως υπολογίζεται παραπάνω, δεν είναι μεγαλύτερη των δρχ. 200 εκατομμυρίων. β) Ποσοστό 0.060ο/οο για το από 200.000.001 μέχρι 500.000.000 δραχμών ποσό. γ) Ποσοστό 0.035ο/οο για το από 500.000.001 μέχρι 1.000.000.000 δραχμών ποσό. δ) Ποσοστό 0.025ο/οο για το άνω των  δραχμών 1.000.000.000.001 ποσό. Το κατώτερο ποσό της τριμηνιαίας συνδρομής ορίζεται στο ποσό των δρχ. 30.000. Η αξία των εισηγμένων τίτλων βάσει της οποίας υπολογίζονται τα ανωτέρω ποσά προκύπτει ως γινόμενο του αριθμού των εισηγμένων μετοχών ή ομολογιών κάθε εταιρίας επί τη μέση τιμή του τελευταίου μήνα του προηγούμενου τριμήνου. Σε περίπτωση που έχει γίνει αποκοπή δικαιωμάτων και οι νέες μετοχές δεν έχουν εισαχθεί στο Χρηματιστήριο μέχρι τον τελευταίο μήνα του προηγούμενου τριμήνου, τότε για τον υπολογισμό της αξίας των εισηγμένων τίτλων θα λαμβάνεται υπόψη η μέση τιμή και ο αριθμός των εισηγμένων μετοχών του μήνα πριν από την ημερομηνία αποκοπής του δικαιώματος. Ε. ΤΟΠΟΣ ΚΑΙ ΧΡΟΝΟΣ ΤΩΝ ΔΗΜΟΣΙΩΝ ΣΥΝΕΔΡΙΑΣΕΩΝ ΤΗΣ ΠΑΡΑΛΛΗΛΗΣ ΑΓΟΡΑΣ Τόπος των δημοσίων συνεδριάσεων της Παράλληλης Αγοράς είναι η αίθουσα συναλλαγών του Χρηματιστηρίου Αξιών Αθηνών. Οι ημέρες οι ώρες καθώς και η διάρκεια των συνεδριάσεων αυτών ορίζονται με απόφαση του Διοικητικού Συμβουλίου του Χρηματιστηρίου. (Μετά τη σελ.282,518) Σελ. 282,519 Τεύχος 1443 Σελ. 51 Χρηματιστήρια Αξιών 12.Π.α.123 ΣΤ. ΜΟΝΑΔΑ ΔΙΑΠΡΑΓΜΑΤΕΥΣΗΣ Με απόφαση του Διοικητικού Συμβουλίου του Χρηματιστηρίου Αξιών Αθηνών ορίζεται η μονάδα διαπραγμάτευσης των τίτλων που εισάγονται στην Παράλληλη Αγορά. Αυτή μπορεί να είναι οι 10 ή οι 25 μετοχές ή ομολογίες ανάλογα με την τιμή εισαγωγής αυτών στην Παράλληλη Αγορά. Ζ. ΛΟΓΟΙ ΑΝΑΣΤΟΛΗΣ Οι λόγοι αναστολής της διαπραγμάτευσης των μετοχών εταιρείας από την Παράλληλη Αγορά είναι οι ίδιοι που ισχύουν κάθε φορά για την αναστολή διαπραγμάτευσης μετοχών από την Κύρια Χρηματιστηριακή Αγορά του Χρηματιστηρίου Αξιών Αθηνών. Η απόφαση για την αναστολή λαμβάνεται από τον Πρόεδρο του Διοικητικού Συμβουλίου του Χρηματιστηρίου Αξιών Αθηνών. Η. ΛΟΓΟΙ ΔΙΑΓΡΑΦΗΣ Οι λόγοι διαγραφής των μετοχών εταιρείας από την Παράλληλη Αγορά είναι οι ίδιοι που ισχύουν κάθε φορά για την διαγραφή μετοχών από την Κύρια Χρηματιστηριακή Αγορά του Χρηματιστηρίου Αξιών Αθηνών. Η απόφαση για την διαγραφή λαμβάνεται από την Επιτροπή Κεφαλαιαγοράς, αυτεπαγγέλτως, ή μετά από εισήγηση του Διοικητικού Συμβουλίου του Χρηματιστηρίου Αξιών Αθηνών. Θ. ΚΑΤΑΡΓΟΥΜΕΝΕΣ ΑΠΟΦΑΣΕΙΣ Καταργούμε τις κάτωθι αποφάσεις : α)την  Υπουργική   Απόφαση  ΥΠΕΘΟ  με Α.Π. 119/50454/15.12.1989 (ΦΕΚ 924/Β/29.12.1989) για την «Δημιουργία Παράλληλης Αγοράς στο Χρηματιστήριο Αξιών Αθηνών", β) την Υπουργική Απόφαση ΥΠΕΘΟ με Α.Π.35705/Β.978/14.8.1990 (ΦΕΚ  586/Β/10.9.1990)  για την "Τροποποίηση της Υπουργικής Απόφασης για την δημιουργία Παράλληλης Αγοράς στο Χρηματιστήριο Αξιών Α-θηνών», γ) την Υπουργική Απόφαση ΥΠΕΘΟ με Α.Γ. 7629/Β.232/28-2-1991 (ΦΕΚ 145/Β. 12.3.1991) για την « Κατάργηση της εξάμηνης εγγύησης τιμής στην Παράλληλη Αγορά του Χρηματιστηρίου Αξιών Αθηνών», δ) την Υπουργική Απόφαση ΥΠΕΘΟ με Α.Π. 33735/Β. 1298/5.8.1994 (ΦΕΚ 630/Β/ 5-81994) για την «Αναπροσαρμογή ύψους ιδίων κεφαλαίων εταιρειών στην Παράλληλη Αγορά του Χρηματιστηρίου» και ε) την Υπουργική Απόφαση ΥΠΕΘΟ με Α.Π. 37364/Β. 1787/6.11.1998 για την « Τροποποίηση της Υπουργικής Απόφασης ΥΠΕΘΟ 119  Ε.Κ. 50454/15.12.1989» (ΦΕΚ Β 1193). Σελ. 282,520 Τεύχος 1443 Σελ. 52 12.Π.α.123 Χρηματιστήρια Αξιών